Prvo Novi Zeland
Prvo Novi Zeland (engleski: New Zealand First Party; maorski: Aotearoa Tuatahi) je konzervativna i populistička politička stranka na Novom Zelandu, osnovana 18. srpnja 1993. godine, nakon što se bivši narodnjak Winston Peters povukao iz te stranke. Iako primarno u opoziciji, Prvo Novi Zeland je dva puta sudjelovao u vladajućoj koaliciji: od 1996. do 1998. s narodnjacima, a od 2005. do 2008. s laburistima. 

Iako komentatori često spore oko klasifikacije ove stranke unutar klasičnog političkog spektra, građani Novog Zelanda ju povezuju uz zalaganje za prava umirovljenika i protivljenje imigraciji, posebice onoj iz Azije. 

Od osnivanja 1993. do 2008. godine su stalno imali barem jednog zastupnika u Predstavničkom domu, međutim te su godine osvojili premalo glasova i izostali iz parlamenta. Godine 2011., ponovo su se vratili u Predstavnički dom, gdje i danas imaju 12 zastupnika te su dio opozicije.

Političke stranke na Novom Zelandu
Konzervativne partije
Nacionalističke partije